

***ภาพข่าวประชาสัมพันธ์***

**“เอสซีจี เอ็กซ์เพรส” ยกระดับการบริการขนส่งแบบเย็นผ่านมาตรฐานสากล ISO 23412**

**รายแรกและรายเดียวในประเทศไทย**



**เอสซีจี เอ็กซ์เพรส** ผู้ให้บริการขนส่งพัสดุย่อยแบบเร่งด่วนในประเทศไทย โดย  
**นางสาวอรนี เพ็ญศิริสมบูรณ์ กรรมการผู้จัดการ และนายซาคาเอะ ยามาซากิ รองกรรมการผู้จัดการ บริษัท เอสซีจี ยามาโตะ เอ็กซ์เพรส จำกัด** ได้รับมอบใบรับรองผ่านมาตรฐานการจัดการขนส่งแบบเย็น ISO 23412 รายแรกและรายเดียวในประเทศไทย จาก BSI (British Standards Institution) ทั้งนี้ เอสซีจี เอ็กซ์เพรส ได้ให้บริการขนส่งพัสดุแบบควบคุมอุณหภูมิในประเทศไทยมาแล้ว 4 ปี และมุ่งมั่นพัฒนาบริการด้วยการนำเทคโนโลยี นวัตกรรมการขนส่ง และมาตรฐานการฝึกอบรมบุคลากรจากญี่ปุ่น เพื่อให้ลูกค้ามั่นใจว่าพัสดุทุกชิ้นจะถูกจัดส่งอย่างครบถ้วน สมบูรณ์ และตรงตามเวลา ด้วยระบบการจัดส่งที่มีประสิทธิภาพและทันสมัย ภายใต้สโลแกน **“Deliver Your Happiness”**

นอกจากบริการขนส่งแบบควบคุมอุณหภูมิแล้ว เอสซีจี เอ็กซ์เพรส ยังให้บริการส่งพัสดุด่วน ราคาเริ่มต้นเพียง 25 บาท รับน้ำหนักสูงสุด 25 กิโลกรัม และพัสดุขนาดสูงสุด 250 เซ็นติเมตร , บริการเก็บเงินปลายทาง สร้างความสะดวกให้กับการซื้อขาย และมีจุดเด่นที่สามารถโอนเงินคืนให้ฝั่งผู้ขายรวดเร็วเพียง   
1 วันเท่านั้น

สำหรับผู้สนใจส่งพัสดุแบบควบคุมอุณหภูมิ ทั้งการส่งสินค้าแช่เย็น (ควบคุมอุณหภูมิระหว่าง 0-8 องศาเซลเซียส) และการส่งสินค้าแช่แข็ง (ควบคุมอุณหภูมิต่ำกว่า -15 องศาเซลเซียส) และบริการอื่นๆ สามารถตรวจสอบรายละเอียดเพิ่มเติมได้ที่ SCG EXPRESS ผ่านเว็บไซต์ www.scgexpress.co.th แอปพลิเคชั่น SCG EXPRESS หรือ Call Center โทร. 02-239-8999

……………………………………………………….